open-index/open-wikipedia-markdown huggingface dataset:
John Walker

**John Walker** pode estar referido a:

* **John Walker** (1730-1803), naturalista británico;
* **John Walker** (1781-1859), químico e farmacéutico británico;
* **John Walker** (1900-1964), numismático escocés;
* **John Walker** (nado en 1949), programador estadounidense;
* **John Ernest Walker** (nado en 1941), químico e biólogo británico, Premio Nobel de Química en 1997;
* **John George Walker** (nado en 1952), atleta neozelandés.

### Véxase tamén 
* **John Walker**, personaxe de Marvel Comics.
Cinema musical

[miniatura|259x259px|Cartel do filme *[The Jazz Singer*.]]
Considérase **cinema musical** todas aquelas producións cinematográficas que ofrecen cancións ou temas musicais bailables nunha parte fundamental do seu desenvolvemento argumental. O concepto do espectáculo que impera en todos os aspectos da sociedade dos Estados Unidos alcanza un dos seus máximos expoñentes no cinema e, dentro del, nas elaboradas coreografías, as melodías inesquecibles e as obras mestras que deu o xénero musical.

Serviu non só para que o cinema alcanzase a madurez técnica ao que sacrificaba o star system do cinema mudo. Serviu tamén para alumar un xénero que até entón tecnicamente non existía. Nos Estados Unidos de F. Scott Fitzgerald, que case viría abaixo co Crack, estreouse o primeiro filme sonoro (parcialmente) para que as melodías de Cole Porter, George Gershwin ou Irving Berlin se trasladasen das plateas elitistas das grandes cidades, aos salóns de cinema de calquera vila. *The Jazz Singer* foi o bautizo do xénero, que chegou e fixo explotar o sonoro, e fíxoo para quedar.

## Notas
Domingo Páramos Núñez

**Domingo Páramos Núñez**, nado en Tui cara a 1871 e finado en Mondariz o 4 de outubro de 1936, foi un sindicalista e político galego.

## Traxectoria 
Exemigrante nos Estados Unidos e na Arxentina. Ferreiro de Caldelas de Tui de ideoloxía anarcosindicalista. Nos anos vinte foi presidente da Sociedad Agraria de Caldelas, encabezou unha protesta das sociedades obreiras e agrarias de Tui pola fraude nas eleccións a Cortes de 1923,  e foi detido en outubro de 1923 xunto co secretario da sociedade, Bernardo Troncoso Sotelo, acusados de coacción e sabotaxe. Na República foi elixido concelleiro de Tui, foi destituído logo da folga xeral revolucionaria de 1934. Foi detido en xuño de 1935 con Ramón Leopoldo Márquez Vázquez e outros, acusados do incendio da igrexa de Baldráns. Foi reposto como concelleiro o 21 de febreiro de 1936.

Co golpe de Estado do 18 de xullo de 1936 foi detido en setembro, levárono ao seminario de Tui, e despois foi asasinado no Alto do Confurco xunto con Manuel Piñeiro Zúñiga, Manuel Pérez Besada, Fernando Rubio Estévez, Hipólito Gallego Camarero e Francisco Rodríguez Otero. Foron soterrados nunha fosa común en Mondariz. Os seus restos, xunto cos doutros 34 da provincia de Pontevedra, foron trasladados a Cuelgamuros o 26 de marzo de 1959. Nos anos sesenta a súa viúva recibiu un comunicado da Xefatura do Estado no que se lle informaba que os restos do seu home estaban no Valle de los Caídos.
## Vida persoal 
Casou con Juliana Riol Casado e foi pai de Ferrer, Libertad, Aurora, Armonía, Verdad, Floreal, Progreso, Espronceda, Domingo e Julia Páramos Riol.

## Notas 
## Véxase tamén 
### Ligazóns externas 
* O nome dos fillos
* Homenaje del colectivo "Levada Libre" a dos republicanos de Tui asesinados en 1936
* Onde está o avó?
* Pontevedreses en Cuelgamuros.
Bárbara Blasco

**Bárbara Blasco Grau**, nada en Valencia en 1972, é unha escritora valenciana en lingua castelá.

## Traxectoria 
Licenciouse en xornalismo con Premio Extraordinadio de Fin de Carreira. Estudou Dirección Cinematográfica no Centre d’Estudis Cinematogràfics de Catalunya. Tamén se formou en Guión na Escola de Cine de San Antonio de los Baños en Cuba e na Escola de Guionistas Luis García Berlanga da Universidade Internacional Menéndez Pelayo.

Traballou en varios oficios: bailarina, camareira, axudante de mago, teleoperadora e xornalista.
[miniatura|Bárbara Blasco e [Santiago Lopo na Libraría Paz de Pontevedra en 2021]]
En 2020 gañou o Premio Tusquets pola novela *Dicen los síntomas*, protagonizada por unha moza que se enfronta a unha crise sentimental e laboral, amais de acompañar o seu pai gravemente enfermo no hospital. En outubro de 2021 presentounanovela con Santiago Lopo no encontro literario *Afinidades colectivas* en Pontevedra.

## Obra 
* *Suerte* (2015). Valencia: Ed. Contrabando. 200 páxs.  ISBN 9788494086120.
* *La memoria del alambre* (2018). Valencia: Ed. Contrabando. 140 páxs. ISBN 978-8494846830
* *Dicen los síntomas* (2020)*.* Tusquets Editores. 272 páxs. ISBN 978-84-9066-870-2.

### Libros colectivos 
* *Un cuento para cada problema* (2007). Valencia: S.A. Ecir. 289 páxs. ISBN 9788498261943.
**Mujeres de Premio,* Consellería de Bienestar social
**Con niños por los parques naturales valencianos,* Consellería de Territorio y Medio Ambiente
**Voces de experiencia,* Concellaría de Benestar Social do concello de Valencia.

## Premios 
* Premio de relato curto Ángel Herrera
* Finalista do premio César Simón de poesía
* Premio de Novela Tusquets, 2020

## Notas
Path of Wellness

***Path of Wellness*** é o décimo álbum de estudio da banda estadounidense de rock alternativo Sleater-Kinney, publicado o 11 de xuño de 2021 a través do selo Mom + Pop Music.

## Listaxe de cancións 
## Notas
Jubilee (álbum)

***Jubilee*** é o terceiro álbum de estudio da banda estadounidense de indie rock Japanese Breakfast, publicado o 4 de xuño de 2021 a través do selo Dead Oceans. O disco lanzouse pouco despois da aparición das memorias da líder do grupo Michelle Zauner, *Crying in H Mart*, o 20 de abril de 2021.

Zauner dixo sobre o álbum, "tras pasar os últimos cinco anos escribindo sobre dor, quería que o seguinte traballo tratase sobre a alegría".

## Listaxe de cancións 
## Notas
Vestiges & Claws

***Vestiges & Claws*** é o terceiro álbum de estudio do músico sueco José González, publicado o 17 de febreiro de 2015 a través do selo Mute Records. Trátase do seu primeiro disco en oito anos tras o *In Our Nature* lanzado en 2007.

O álbum foi un éxito comercial e tamén foi ben recibido pola crítica. Gañou un premio IMPALA Silver Sales Award e o IMPALA Album of the Year Award.

## Listaxe de cancións 
## Notas
An Orchestrated Rise to Fall

***An Orchestrated Rise to Fall*** é o primeiro álbum de estudio da banda estadounidense de post-rock The Album Leaf, publicado o 15 de xuño de 1999 a través dos selos Music Fellowship e Linkwork. O disco foi reeditado no ano 2017 pola discográfica do grupo Eastern Glow Recordings. O álbum foi gravado entre setembro e novembro do ano 1998 case na súa totalidade por Jimmy LaValle.

## Listaxe de cancións 
## Notas
Diana Turbay

**Diana Turbay Quintero**, nada en Bogotá o 9 de marzo de 1950 e finada en Medellín o 25 de xaneiro de 1991, foi unha avogada e xornalista colombiana. Era filla do expresidente Julio César Turbay Ayala, de quen foi secretaria privada entre 1978 e 1982.

Como xornalista, foi directora do Noticiero Criptón dende 1987 até a súa morte en 1991.

## Traxectoria 
A súa nai foi Nydia Quintero e tivo tres irmáns máis entre os que salienta Julio César Turbay Quintero, ex Contralor Xeral da República.

Diana Turbay cursou estudos de Xurisprudencia no Colexio Maior da Nosa Señora do Rosario de Bogotá. Porén, dedicou a súa vida ao xornalismo. Desempeñouse como directora e presentadora do telexornal Criptón e como editora da revista *Hoy por hoy*.

Casou con Luis Francisco Hoyos Villegas e desta unión naceu a súa filla María Carolina Hoyos Turbay. Tempo despois contraeu segundas nupcias con Miguel Uribe Londoño, quen foi presidente da Federación Nacional de Cacaoteros, con quen tivo un fillo, Miguel Uribe Turbay.

## Secuestro 
Diana Turbay foi secuestrada o 30 de agosto de 1990 polo grupo "Los Extraditables" comandados por Pablo Escobar, quen quería facer presión ao presidente César Gaviria para que derrogase o tratado de extradición. A estratexia de Escobar foi enganar a Turbay para que aceptase unha suposta entrevista con alias o Cura Pérez, a cal era en realidade unha farsa inventada por Escobar para poder secuestrala igualmente aproveitando que anteriormente Turbay entrevistara a Carlos Pizarro Leongómez axudando á desmobilización do M-19.

Turbay saíu de Bogotá con cinco persoas máis entre os cales estaban Azucena Liévano, Hero Buss (un alemán que escribía artigos sobre Colombia para a BBC), Richard Becerra, Orlando Acevedo e Juan Vitta. A expedición foi instalada nunha leira do concello antioqueño de Copacabana e cando preguntaron a un sicario en que momento se atoparían co "Cura Pérez" a resposta foi: "Non hai ningún cura Pérez, vostedes están en mans dos Extraditables".

Ademais do secuestro de Diana Turbay, Azucena Lievano e os outros membros da expedición, Os Extraditables secuestraron a Maruja Pachón, Francisco Santos Calderón, Marina Montoya e Beatriz Villamizar. Os detalles deste secuestro nárranse no libro *Noticia de un secuestro* de Gabriel García Márquez. A maioría dos secuestrados foron liberados despois. Diana Turbay permaneceu secuestrada xunto ao seu camarógrafo Richard Becerra.

Nunha operación de rescate o 25 de xaneiro de 1991 recibiu unha ferida de bala no seu fígado e no seu ril esquerdo, pois segundo a versión oficial, foi asasinada por atrás por parte dos seus secuestradores, mentres que outras versións afirmaban que a bala proviña das forzas de rescate. Segundo Jhon Jairo Velásquez, alias "Popeye" nas súas declaracións á prensa colombiana, Turbay morreu a consecuencia dunha bala de fusil (calibre 7,62mm) que proviña ao parecer dun helicóptero da Forza Pública".

## Notas
Conxa Borrell

**Concepción Borrell Bernaus**, máis coñecida como **Conxa Borrell**, é unha prostituta, educadora sexual, sindicalista e militante polos dereitos das traballadoras sexuais española, actual líder e portavoz de APROSEX e do Sindicato OTRAS. Chegou á fama como cara visible de OTRAS, o primeiro sindicato de prostitutas español, debido á polémica xerada en torno á súa constitución.

## Traxectoria laboral e sindical 
### Comezos na prostitución e creación de APROSEX 
Conxa Borrell comezou a prostituirse no 2006, baixo o pseudónimo de ***Paula VIP***.​​ Até entón, estando casada, tiña dous traballos (un deles de contable), pero a necesidade de cartos por problemas económicos e débedas do seu home, así como a idea de poder pagar o colexio do seu fillo, lévana a introducirse no mundo da prostitución.​​​ Mantivo nun principio o seu traballo de contable polas mañás, mentres se prostituía polas tardes.​ Dentro dos devanditos obradoiros, Borrell encargaríase persoalmente de levar o curso de aprendizaxe para ser prostituta.​​​​ Ademais, como presidenta e cara visible de APROSEX protagonizaría as súas primeiras polémicas, destacando un encontro con Lidia Falcón en 2014.

### Creación do Sindicato OTRAS 
Tras dous aos de estudo do sindicalismo español, en agosto de 2018, Borrell, Sabrina Sánchez e outras compañeiras traballadoras sexuais crean o Sindicato OTRAS e rexístrano exitosamente no BOE. Este feito provoca un terremoto político en España, ao dicir respecto a isto Magdalena Valerio, ministra de traballo interina, que lle meteron un "*gol pola escuadra*", sendo o comezo dunha dura polémica no seo do PSOE que implicaría a Susana Díaz e a Pedro Sánchez. Esta polémica só remataría co cesamento de Concepción Pascual, a entón directora general de trabajo, quen tramitara a inscrición de OTRAS no BOE.

No medio da tormenta política subseguinte á creación de OTRAS, Borrell sería entrevistada por medios de alcance nacional, como *El Español*, ou *Libertad Digital*. Ademais, protagonizaría novos enfrontamentos na televisión con Nuria González, da asociación cultural l'Escola, e con Elisa Beni, quen chegou a insultar a Borrell pola súa defensa do traballo sexual. En 2019, sería entrevistada po*r Eldiario.es* para xustificar a necesidade da participación de OTRAS no greve do 8 de marzo dese ano.

En abril de 2021, Borrell sería novamente entrevistada en *El Mundo*, onde criticaría os ataques políticos de Carmen Calvo e Irene Montero (respetivamente, nese momento, a vicepresidenta primeira do Goberno de España e a ministra de Igualdade) á prostitución española, e falaría do banco de alimentos do Sindicato OTRAS, posto en marcha como axuda ás traballadoras sexuais do Estado ante a crise da Covid.​ Tras a legalización dos estatutos do Sindicato OTRAS polo Tribunal Supremo en xuño de 2021, Borrell declarou a súa intención de reunirse, en tanto representante de OTRAS, coa patroal do sector do sexo español, con Irene Montero, e coa ministra de Traballo Yolanda Díaz.

## Obras 
### Non ficción 
* *El blog de Paula* (2009). 

## Notas 
## Véxase tamén 
### Outros artigos 
* Sindicato OTRAS
Castelos de Augustusburg e Falkenlust en Brühl

Os **Palacios de Augustusburg e Falkenlust** forman un complexo histórico en Brühl, Renania do Norte-Westfalia, Alemaña, que foi catalogado como Patrimonio da Humanidade cultural da UNESCO desde 1984. Os edificios están conectados polos espazosos xardíns e as árbores do Schlosspark. O Palacio de Augustusburg () e os seus parques tamén serven de recinto para os concertos do Palacio de Brühl.

## Historia 
Os palacios construíronse a principios do século XVIII polo Arcebispo - Elector de Colonia, Clemens August de Baviera da familia Wittelsbach. Os arquitectos foron Johann Conrad Schlaun e François de Cuvilliés. O bloque principal do palacio de Augustusburg é un edificio en forma de U con tres plantas principais e dous niveis de faiados. A magnífica escaleira deseñouna por Johann Balthasar Neumann.

Os xardíns deseñáronse por Dominique Girard. Tamén se deseñou un elaborado xardín de flores para unha área ao sur dos palacios, pero reestruturouno Peter Joseph Lenné no século XIX e converteuno nun xardín paisaxístico. Os intentos de renovación da zona resultaron difíciles debido á escasa dispoñibilidade de material de orixe.

Falkenlust deseñouno François de Cuvilliés e construíuse de 1729 a 1740, ao estilo do refuxo de caza de Amalienburg no parque do Palacio de Nymphenburg.

Desde pouco despois da segunda guerra mundial ata 1994, Augustusburg utilizouse como sala de recepción de hóspedes de estado polo Presidente alemán, xa que non está lonxe de Bonn, que era a capital da República Federal de Alemaña naquel momento.

Schloss Augustusburg, Southern Facade, November 2017 -02.jpg | Pazo de Augustusburg reflectido no estanque do parque
Schloss Augustusburg, Western Facade, November 2017.jpg | A fachada occidental do castelo Augustusburg
Schloss Falkenlust, Western Facade, November 2017.jpg | Refuxo de caza de Falkenlust

## Notas
## Véxase tamén 
### Ligazóns externas 
* Castles of Augustusburg and Falkenlust at Brühl : Páxina oficial da UNESCO
* Páxina oficial
* Visitar os Palacios de Augustusburg e Falkenlust
In Gay Madrid

***In Gay Madrid*** é un filme musical estadounidense de 1930 dirixido por Robert Z. Leonard, protagonizado por Ramón Novarro e Dorothy Jordan, e distribuído por Metro-Goldwyn-Mayer. Baséase na novela *A casa da Troia* de Alejandro Pérez Lugín.

## Personaxes 
* Ramón Novarro como Ricardo
* Dorothy Jordan como Carmina Rivas
* Lottice Howell como Goytia
* Claude King como Marqués de Castelar
* Eugenie Besserer como Dona Generosa
* William V. Mong como Rivas
* Beryl Mercer como Dona Concha
* Nanci Price como Jacinta
* Herbert Clark como Octavio
* David Scott como Ernesto
* George Chandler como Enrique
* Bruce Coleman como Corpulento
* Nicholas Caruso como Carlos

## Produción 
Baixo o título provisional *The House of Troy*, a rodaxe de *In Gay Madrid* comezou o 14 de novembro de 1929 e rematou o 21 de decembro. Algunhas das tomas foron dirixidas por Robert Ober en xaneiro de 1930.

## Notas 
## Véxase tamén 
### Ligazóns externas 
* "‘La Casa de la Troya’ e o cinema" Compostela Filmada. Concello de Santiago de Compostela.
* Versións cinematográficas Museo Casa da Troya.
Ramón Leopoldo Márquez Vázquez

**Ramón Leopoldo Márquez Vázquez**, nado en Tui cara a 1916 e finado no mesmo concello o 19 de agosto de 1936, foi un sindicalista e político galego.

## Traxectoria 
Foi detido en xuño de 1935 con Domingo Páramos Núñez e outros, acusados do incendio da igrexa de Baldráns. Co golpe de Estado do 18 de xullo de 1936 participou na resistencia aos militares sublevados en Tui e foi asasinado o 19 de agosto. 

## Notas
TPS Naiset

O **Turun Palloseura Naiset** ou **TPS Naiset** é un equipo feminino de hóckey sobre xeo da cidade de Turku, Finlandia. Actualmente compite na máxima categoría do hóckey sobre xeo feminino finlandés, a Auroraliiga. Xoga os seus partidos como local no Kupittaan jäähalli, coñecido por motivos de patrocinio como Rajupaja Areena, un pavillón con capacidade para 3&nbsp;000 persoas.

## Historia 
O equipo feminino da Turun Palloseura fundouse en 1989 e comezou a súa andaina esa mesma tempada na I-divisioona. Da man de xogadoras como Tarja Lång (8+7=15), Virpi Willman (8+7=15), ou Maarit Kaukovaara (8+5=13), máximas puntuadoras na primeira tempada do equipo, o TPS conseguiu o ascenso á Naisten SM-sarja, a máxima categoría do hóckey sobre xeo feminino en Finlandia.

Debutou na máxima categoría do hóckey sobre xeo feminino finlandés na tempada 1990-91, finalizando na quinta posición dun total de sete equipos, e non se clasificou para a postempadaa. Con todo, na tempada 1992-93, logo de tres tempadas consecutivas na elite, o equipo descendeu de novo á I-divisioona e estivo durante toda esa década e a dos anos 2000 movéndose entre diferentes categorías ata que na tempada 2017-18 o equipo proclamouse campión da Naisten Mestis e regresou á máxima categoría, recentemente renomeada "Naisten Liiga". As principais artífices do ascenso foron Maija Otamo (20+16=36), Pauliina Salonen (3+16=19) e Pinja Koskinen (9+6=15).

En 2022 o TPS fixo historia logo de clasificarse por primeira vez para os *play-offs*, mais caeu nas semifinais fronte o K-Espoo e finalizou a tempada na cuarta posición.

## Personalidades 
### Xogadoras 
#### Cadro actual 
## Notas 
;Referencias

## Véxase tamén 
### Ligazóns externas 
* Sitio web oficial
Wikipedia en guaraní

A **Wikipedia en guaraní** (en ) é a edición da enciclopedia libre Wikipedia en lingua guaraní. Foi creada en 2005, grazas á colaboración entre o lituano Šarūnas Šimkus, daquela un adolescente, e o académico paraguaio David Galeano Olivera.

En decembro de 2012, Wikimedia Argentina publicou un caderno, "Vikipetã mbo’eha kotýpe", dedicado a esta versión da enciclopedia virtual.

Esta versión da enciclopedia contén  artigos e  usuarios, dos cales  son activos.

## Evolución dos artigos na Vikipetã 
* 100 - *Jasypoapy* (11 de decembro de 2007)
* 200 - *Vikipetã* (4 de xaneiro de 2008)
* 300 - *Hesu Tupão añete* (8 de febreiro de 2008)
* 400 - ''San Juan Bautista del Ñe'embuku* (24 de abril de 2008)
* 500 - *Vy'arenda* (31 de maio de 2008)
* 600 - *Tatapỹi rendy ryru* (5 de xuño de 2008)
* 700 - *Apekũ* (13 de xuño de 2008) 
* 800 - *Urukure'a* (24 de xuño de 2008) 
* 900 - *Lilí del Mónico* (11 de xullo de 2008)
* 1000 - *Pirane* (5 de setembro de 2008)
* 2000 - *Kaskádia* (5 de novembro de 2012)
* 2500 - *Tĩatĩ* (4 de agosto de 2013)
* 3000 - *Mark Twain* (15 de marzo de 2015)
* 4000 - *Hudío jerovia* (12 de novembro de 2020)
* 5000 - *Mbaretepyte'' (19 de novembro de 2022)

## Notas 
## Véxase tamén 
### Ligazóns externas 
* Wikipedia en guaraní 
* Wikipedia en guaraní (móbil)
La casa de la Troya (filme de 1948)

***La casa de la Troya*** é un filme mexicano de 1948 baseado na novela homónima de Alejandro Pérez Lugín. Está protagonizado por Armando Calvo, Rosario Granados, Ángel Garasa e Luis Alcoriza.

## Véxase tamén 
### Ligazóns externas 
* Versións cinematográficas Museo Casa da Troya.
* "‘La Casa de la Troya’ e o cinema" Compostela Filmada. Concello de Santiago de Compostela.
Penaquente

Como topónimo **Penaquente** pode referirse a:

;En Galiza
***Penaquente**, lugar da parroquia de Espasante, no concello de Ortigueira;
***A Penaquente**, lugar da parroquia do Freixo, no concello das Pontes de García Rodríguez.

## Véxase tamén
### Outros artigos
A Pendella

O topónimo **A Pendella** pode referirse a:

;En Galiza
***A Pendella**, lugar da parroquia de Folgoso do Courel, no concello de Folgoso do Courel;
***A Pendella**, lugar da parroquia de Marcelle, no concello de Monforte de Lemos.

## Véxase tamén
### Outros artigos
Leberkäse

miniatura|Leberkäse.
miniatura|Bolo de Leberkäse (Leberkassemmel).
O **Leberkäse** (pódese atopar coas terminacións -käs ou -kas), tamén chamado ***Fleischkäse*** ou ***Fleischlaib***), é unha especialidade de embutido procedente de Baviera, moi apreciado na gastronomía alemá, que ten certa relación coa salchicha de Boloña. A textura é similar a dunha pasta de carne (parecida ao *foie*) e pertence á categoría dos embutidos alemáns coñecidos como Brühwurst, é dicir, elaborados mediante cocción en auga fervendo ou no forno. O príncipe Karl Theodor de Baviera levou en 1776 os mellores carniceiros de Mannheim a Múnic para que elaborasen o primeiro Leberkäse. Hoxe en día pódese comer en case toda Alemaña, Austria e parte de Suíza.

## Elaboración e variantes 
Os ingredientes do Leberkäse bávaro (*Bayerischen Leberkäse*) póñense en salga. Son: carne de tenreira, carne de porco, unto, auga, cebola, sal e ourego, picado e formando unha pasta fina. Ese picado vértese nun recipiente alongado e lévase ao forno até que se forma unha codia marrón. Fóra de Baviera, as leis de alimentación alemás esixen que o *Leberkäse* conteña fígado, como o seu nome indica (Leber significa fígado).

As variantes denominadas **Kalbskäse** ou **Weißer Leberkäse** elabóranse con carne de tenreira e outros ingredientes. Neste caso, a carne non foi sometida á salga, polo que a pasta non ten a cor rosa característica. O *Kalbskäse* ten un sabor e un aroma diferente ao *Leberkäse* debido a que tamén leva limón e especias como xenxibre, cardamomo ou macis.

Entre outras variantes, algunhas delas rexionais, existen:

*o **Pferdeleberkäse**, elaborado con carne de cabalo e especias
*o **Tessiner Leberkäse,** con pemento
*o **Pizzaleberkäse** 
* o **Käsleberkäse**, propio do leste de Austria 

## Costume 
É tradicional que nas carnicerías alemás se faga Leberkäse dúas veces ao día, pola mañá e pola tarde. Tómase directamente (aínda quente) cun bolo (Semmel) ou un Brezel ofrecido como *Imbiss* (taco). Tamén se pode tomar frío coma se fose unha salchicha, con pan, cogombros en vinagre e mostaza doce ou medio-picante. Pódese fritir nunha tixola, neste caso chámase "*abgebräunt*" e sérvese con ovos frixidos e Kartoffelsalat (ensalada de pataca). Nalgúns casos sérvese empanado e prepárase dun xeito similar ao Cordon bleu.

## Véxase tamén
Wikipedia en sueco

A **Wikipedia en sueco** (en ) é a edición da enciclopedia libre Wikipedia en lingua sueca, a cal comezou o 23 de maio de 2001. É a terceira meirande Wikipedia en número de artigos, só por detrás da Wikipedia en inglés e da Wikipedia en cebuano, e ten unha *profundidade de artigos* de 11,91. A maioría dos artigos foron creados polo bot Lsjbot, ou por ferramentas de software.

Esta versión da enciclopedia contén  artigos e  usuarios, dos cales  son activos.

## Galería de imaxes 

Wikipedia-logo-v2-sv-500k.svg|Logo da Wikipedia sueca na celebración dos 500&nbsp;000 artigos (setembro de 2012)
Wikipedia-logo-vLLen-sv-1M.svg|Logo da Wikipedia sueca na celebración do 1&nbsp;000&nbsp;000 artigos (xuño de 2013)
Wikipedia-logo-v2-se-2-million.svg|Logo da Wikipedia sueca na celebración dos 2&nbsp;000&nbsp;000 artigos (setembro de 2015)
Wikipedia-logo-v2-se-3-million.svg|Logo da Wikipedia sueca na celebración dos 3&nbsp;000&nbsp;000 artigos (abril de 2016)

## Notas 
## Véxase tamén 
### Outros artigos 
* Lsjbot
### Ligazóns externas 
* Wikipedia en sueco 
* Wikipedia en sueco (móbil)
Wikipedia en cebuano

A **Wikipedia en cebuano** (en ) é a edición da enciclopedia libre Wikipedia en lingua cebuana. A maioría dos seus artigos foi creada polo programa automatizado Lsjbot. En setembro de 2023, a Wikipedia en cebuano era a segunda edición máis grande da Wikipedia en número de artigos, detrás da edición inglesa e por diante da alemá.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Outros artigos 
* Lsjbot
### Ligazóns externas 
* Wikipedia en cebuano 
* Wikipedia en cebuano (móbil)
Wikipedia en noruegués

A **Wikipedia en noruegués** é a versión da enciclopedia libre Wikipedia en lingua norueguesa. Ten dúas edicións: unha para o noruegués bokmål e outra para o nynorsk. A primeira páxina comezou o 26 de novembro de 2001, e orixinalmente acollía artigos escritos en calquera das dúas versións da lingua. A Wikipedia específica en nynorsk comezou o 31 de xullo de 2004 e dende entón medrou rapidamente. Despois dunha votación en 2005, a páxina norueguesa principal pasou a ser a escrita en bokmål/riksmal.

A versión da enciclopedia en bokmål contén  artigos e  usuarios, dos cales  son activos.

A versión da enciclopedia en nynorsk contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
;Bokmål
* Wikipedia en noruegués
* Wikipedia en noruegués (móbil)
;Nynorsk
* Wikipedia en noruegués
* Wikipedia en noruegués (móbil)
Kingdom (serie de televisión de 2019)

***Kingdom*** (en ; *Kingdeom*) é unha serie de televisión surcoreana de 2019 creada e escrita por Kim Eun-hee e dirixida por Kim Seong-hun e Park In-je. É a primeira serie orixinal de Netflix de produción surcoreana, a cal se estreou o 25 de xaneiro de 2019. A serie é unha adaptación da serie de banda deseñada web *The Kingdom of the Gods*, que foi escrita por Kim Eun-hee e debuxada por Yang Kyung-il. Ambientado nun reino ficticio coreano, inspirado no Joseon medieval, *Kingdom* explora a historia do Príncipa da Coroa e a investigación da fonte dunha misteriosa praga que está a destruír o país. Está protagonizado por Ju Ji-hoon, Ryu Seung-ryong, Bae Doo-na, Kim Sang-ho, Kim Sung-kyu e Kim Hye-jun.

## Notas 
## Véxase tamén 
### Ligazóns externas 
*
Concurso de Traballos de Fin de Grao sobre Enxeñaría e Muller Rural

O **Concurso de Traballos de Fin de Grao sobre Enxeñería e Muller Rural** é convocado desde 2016 pola Escola Politécnica Superior de Enxeñaría (EPS) do campus de Lugo da Universidade de Santiago de Compostela. Esta iniciativa é promovida desde a Comisión de Igualdade de Xénero da EPS de Enxeñaría de Lugo para dar visibilidade ao traballo que desenvolven as mulleres no ámbito das enxeñarías.

O obxectivo é premiar os Traballos Fin de Grao das titulacións de Enxeñaría de Lugo asinados por alumnas (Modalidade A) ou que teñan como temática o desenvolvemento de proxectos que melloren as condicións de vida e de traballo das mulleres no medio rural (Modalidade B). 

## Traballos premiados 
## Notas
Lauri Markkanen

**Lauri Elias Markkanen**, nado o 22 de maio de 1997 en Vantaa, é un xogador finés de baloncesto profesional que xoga nos Utah Jazz da National Basketball Association (NBA).

## Traxectoria profesional 
O 22 de xuño de 2017, Markkanen foi elixido na 7ª posición do Draft da NBA de 2017 polos Minnesota Timberwolves. Na mesma noite do Draft os seus dereitos foron traspasados xunto a Zach LaVine e Kris Dunn ós Chicago Bulls, a cambio de Jimmy Butler e os dereitos de Justin Patton. O 5 de xullo de 2017, Markkanen asinou cos Bulls.

O 28 de agosto de 2021, Markkanen foi traspasado ós Cleveland Cavaliers nun traspaso entre tres equipos no que tamén participaron os Portland Trail Blazers.

O 1 de setembro de 2022, Markkanen foi traspasado xunto a Ochai Agbaji, Collin Sexton, tres eleccións da primeira rolda do Draft e dous intercambios de eleccións do Draft ós Utah Jazz, a cambio de Donovan Mitchell.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Isaiah Hartenstein

**Isaiah Hartenstein**, nado o 5 de maio de 1998 en Eugene, Oregón, é un xogador xermano-estadounidense de baloncesto profesional que xoga nos New York Knicks da National Basketball Association (NBA).

## Traxectoria profesional 
O 22 de xuño de 2017, Hartenstein foi elixido na 43ª posición do Draft da NBA de 2017 polos Houston Rockets. Tras un ano xogando nos Rio Grande Valley Vipers da NBA G League, o 25 de xullo de 2018, Hartenstein asinou cos Rockets. O 23 de xuño de 2020, Hartenstein foi cortado polos Rockets.

O 30 de novembro de 2020, Hartenstein asinou un contrato de varios anos cos Denver Nuggets.

O 25 de marzo de 2021, Hartenstein foi traspasado xunto a dúas futuras eleccións da segunda rolda do Draft ós Cleveland Cavaliers, a cambio de JaVale McGee.

O 27 de setembro de 2021, Hartenstein asinou cos Los Angeles Clippers.

O 12 de xullo de 2022, Hartenstein asinou un contrato de dous anos cos New York Knicks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Sergio Luquero

**Sergio Luquero Iriarte**, nado en Vitoria o 20 de maio de 1973, é un ex xogador profesional de baloncesto vasco.

## Traxectoria
Xogaba na posición de base cunha altura de 1,87 m. O seu pai, Carlos Luquero, foi xogador de baloncesto internacional.
## Clubs 
*  DYC Breogán (ACB, 1991−1992)
*  Estudiantes Lugo (2ª División, 1992−1993)
*  Peñarredonda Coruña (1ª División, 1993−1994)
*  DYC Breogán (ACB, 1994−1995)
*  Estudiantes Lugo (2ª División, 1994−1995)

## Notas 
## Véxase tamén 
### Ligazóns externas 
* Estatísticas en dbasket.es 
* Estatísticas en basketball-reference.com
Manuel Pérez Besada

**Manuel Pérez Besada**, nado en Tui cara a 1913 e finado en Mondariz o 4 de outubro de 1936, foi un político galego.

## Traxectoria 
Veciño de Guillarei. Co golpe de Estado do 18 de xullo de 1936 foi detido, levárono ao seminario de Tui, e despois foi asasinado no Alto do Confurco xunto con Manuel Piñeiro Zúñiga, Fernando Rubio Estévez, Domingo Páramos Núñez, Hipólito Gallego Camarero e Francisco Rodríguez Otero. Foron soterrados nunha fosa común en Mondariz. Os seus restos, xunto cos doutros 34 da provincia de Pontevedra, foron trasladados ao Valle de los Caídos o 26 de marzo de 1959.
## Vida persoal 
Foi pai de Aurora Pérez.
## Notas 
## Véxase tamén 
### Ligazóns externas 
* Mondariz recuerda su día oscuro
* Onde está o avó?
* Pontevedreses en Cuelgamuros.
Víctor Heredia

**Víctor Ramón Cournou Heredia**, máis coñecido como **Víctor Heredia,** nado en Bos Aires o 24 de xaneiro de 1947, é un recoñecido cantautor arxentino.

## Discografía 
* 1968: *Gritando esperanzas* - RCA CAMDEN
* 1969: *Víctor Heredia* - MICROFÓN ARGENTINA S.R.L.
* 1970: *El viejo Matías* - MICROFÓN ARGENTINA S.R.L.
* 1971: *De donde soy* - MICROFON ARGENTINA S.R.L.
* 1973: *Razones* - PHILIPS
* 1974: *Víctor Heredia canta Pablo Neruda* - PHILIPS
* 1975: *Bebe en mi cántaro* - PHILIPS
* 1976: *Paso Del Rey* - PHILIPS
* 1977: *Cuando yo digo mujer* - PHILIPS
* 1978: *Qué hermosa canción* - PHILIPS
* 1981: *Ya lo ves, amanece* - PHILIPS
* 1982: *Puertas abiertas* - PHILIPS
* 1982: *Recital* - PHILIPS
* 1983: *Víctor Heredia canta Pablo Neruda (Versión nueva)* - POLYGRAM DISCOS S.A.
* 1983: *Aquellos soldaditos de plomo* - POLYGRAM DISCOS S.A.
* 1984: *Sólo quiero la vida* - PHILIPS
* 1985: *¡Coraje!* - PHILIPS
* 1986: *Taki Ongoy* - PHILIPS
* 1987: *Un Día de Gracia* - PHILIPS
* 1988: *Memoria* - PHILIPS
* 1991: *Carta de un náufrago* - POLYGRAM DISCOS S.A.
* 1992: *En vivo´92* - POLYGRAM DISCOS S.A.
* 1992: *Mientras tanto* - EMSSA ARGENTINA
* 1994: *Síndrome de amor* - BMG ARIOLA ARGENTINA S.A.
* 1995: *En vivo en la Trastienda* - EMSSA ARGENTINA
* 1995: *De amor y de sangre* - POLYGRAM DISCOS S.A.
* 1998: *Marcas* - POLYGRAM DISCOS S.A.
* 1998: *RCA Club – Víctor Heredia* - RCA
* 2000: *Heredia en vivo 1* - WARNER MUSIC ARGENTINA S.A.
* 2000: *Heredia en vivo 2* - WARNER MUSIC ARGENTINA S.A.
* 2001: *Entonces* -  ALTER-NATIVO AMERICANO
* 2001: *Víctor Heredia 3* - Página/12
* 2003: *Fénix* - ALTER-NATIVO AMERICANO
* 2005: *Tiernamente amigos* - ALTER-NATIVO AMERICANO
* 2008: *Ciudadano* - SONY MUSIC ENTERTAINMENT ARGENTINA S.A.
* 2012: *Taky Ongoy en vivo - La verdadera historia de la conquista* - DISTRIBUIDORA BELGRANO NORTE S.R.L.
* 2013: *Algún día...* - ALTERNATIVO AMERICANO
* 2017: *50 en vuelo, Capítulo 1* - RCA Victor
* 2017: *50 en vuelo, Capítulo 2* - RCA Victor
Marcos González

**Marcos González**, alcumado **Buli**, nado en Lugo o 1 de decembro de 1970 e finado o 27 de decembro de 2017, é un ex xogador e profesional de baloncesto galego. Cunha altura de 1,90 m, xogaba na posición de escolta. Chegou a xogar na Liga ACB da man do club da súa cidade natal, o Club Baloncesto Breogán.

## Traxectoria 
### Clubs 
*  DYC Breogán (ACB, 1991–1993)
*  CB Ribadeo (2ª División)

## Galardóns 
* **Máximo anotador da 2ª División (actual LEB Prata)**

## Notas 
## Véxase tamén 
### Ligazóns externas 
* Ficha en ACB
Miguel Ángel Fernández

**Miguel Ángel Fernández Vázquez**, nado o 16 de outubro de 1967 en Guadalaxara, Castela-A Mancha, é un ex xogador profesional de baloncesto español.

## Traxectoria
Xogaba na posición de pivote cunha altura de 2,03 m. En 1989, o mesmo ano no que o seu excompañeiro Fernando Martín falecía en accidente de tráfico, tamén sofre un grave accidente onde perdeu unha orella e se fracturou unha vértebra. Porén, conseguiu recuperarse e debutar en Liga ACB da man do DYC Breogán.
## Traxectoria 
### Clubs 
*  Elosúa León (1ª División B, 1987−1990)
*  Montehuelva (1ª División, 1990−1991)
*  DYC Breogán (ACB, 1991−1993)
*  Tizona Burgos (1ª División, 1993−1994)
*  Tecnur CABA Albacete (EBA, 1994−1995)
*  San Román Las Rozas (EBA, 1995−1996)

## Notas 
## Véxase tamén 
### Ligazóns externas 
* Estatísticas en dbasket.es 
* Estatísticas en basketball-reference.com
Cognac Charente Basket Ball

O **Cognac Charente Basket-ball** é un club de baloncesto profesional francés con sede na cidade de Cognac, Charente (Nova Aquitania. Fundado no ano 1939, chegou a xogar na máxima categoría en 1966. Actualmente xoga na Nationale Masculine 2, cuarta división do campionato francés.

## Véxase tamén 
### Ligazóns externas 
*Páxina web oficial
Frances Haugen

**Frances Haugen**, nada en Iowa City, 1984, é unha xestora de produtos e activista estadounidense. En setembro de 2021, Haugen revelou milleiros de documentos internos de Facebook ("Facebook Files") á SEC (Securities and Exchange Commission; en galego, Comisión de Bolsa e Valores) dos Estados Unidos e ao *Wall Street Journal*.

## Traxectoria 
### Primeiros anos e formación 
Haugen naceu e criouse en Iowa City, Iowa, onde asistiu á Iowa City West High School. O seu pai era médico e a súa nai converteuse en pastor episcopaliana despois dunha carreira académica.

De 2002 a 2006, estudou enxeñaría informática e eléctrica na primeira clase do programa no Olin College en Needham, Massachusetts. Despois, entre agosto de 2009 e maio de 2011, fixo un máster en administración de empresas (MBA) na Harvard Business School.

A súa identidade fíxose pública tras a emisión dun documental na serie de 60 Minutes na televisión CBS o 3 de outubro de 2021. As súas filtracións sobre Meta foron importantes para a demanda contra dita compañía polos danos causados aos menores.

## Notas 
## Véxase tamén 
### Ligazóns externas 
*  en IMDb
Wikipedia en irlandés

A **Wikipedia en irlandés** (en ) é a edición da enciclopedia libre Wikipedia en lingua irlandesa. Creada en outubro de 2003, o seu primeiro artigo foi escrito en xaneiro de 2004. O fundador da Vicipéid foi Gabriel Beecham. En setembro de 2005, máis de 1600 artigos foran escritos, cuns 173 usuarios (tanto habituais como irregulares) escribindo os contidos. En febreiro de 2021, estaba xusto por debaixo da marca de 55&nbsp;000 artigos, situándose no posto 94 das Wikipedias con máis artigos.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en irlandés 
* Wikipedia en irlandés (móbil)
Wikipedia en bretón

A **Wikipedia en bretón** (en ) é a edición da enciclopedia libre Wikipedia en lingua bretoa.

Esta versión da enciclopedia contén  artigos e  usuarios, dos cales  son activos.

## Historia 
A Wikipedia en bretón creouse en xuño de 2004. En agosto de 2008 tiña máis de 20&nbsp;000 artigos, sendo a Wikipedia número 56 con maior número de artigos. Chegou aos 30&nbsp;000 artigos o 25 de outubro de 2009, clasificándose no posto 51 das 250 edición de Wikipedia que existían daquela. En febreiro de 2010, tiña máis de 31&nbsp;000 artigos, e en abril de 2011, tiña máis de 37&nbsp;000, situándose no posto 52 segundo o número de artigos. En xullo de 2014 a enciclopedia conseguiu 50&nbsp;000 artigos, converténdose na Wikipedia número 71 por número de artigos. O 1 de xaneiro de 2017, a cifra superou os 60&nbsp;000 artigos. 

É a segunda meirande Wikipedia dunha lingua celta, só por detrás da Wikipedia en galés e por diante da Wikipedia en irlandés (malia o feito de que esta última teña máis falantes).

miniatura|dereita|100px|Versión de 2006 do logo.

Os artigos están escritos na ortografía peurunvan. Algúns estudantes das escolas Diwan contribuíron fundando clubs de Wikipedia.

miniatura|Non-Cabale de l'Ouest tamén axudou no desenvolvemento da Wikipedia en bretón.

## Notas 
## Véxase tamén 
### Ligazóns externas 
* Wikipedia en bretón 
* Wikipedia en bretón (móbil)
Wikipedia en galés

A **Wikipedia en galés** é a edición da enciclopedia libre Wikipedia en lingua galesa. É a meirade Wikipedia nunha lingua celta.

Esta versión da enciclopedia contén  artigos e  usuarios, dos cales  son activos.

## Historia 
A edición en galés comezou en xullo de 2003. O 23 de xuño de 2007, acadou os 10&nbsp;000 artigos, sendo daquela a Wikipedia número 66 con maior número de artigos. O 20 de novembro de 2008, chegou aos 20&nbsp;000 artigos. En pouco menos dun ano, o 28 de outubro de 2009, alcanzou a cifra de 25&nbsp;000 artigos. En xullo de 2013 chegou aos 50&nbsp;000 artigos e situouse no posto 62 das Wikipedias con máis artigos. É o único recurso de Internet deste tipo en galés e ten unha media de 2,7 millóns de visitas cada mes, o que o converte no sitio web en galés máis popular. Polo tanto, ten un lugar importante na cultura en liña de galés.

A Wikipedia galesa creceu a un ritmo considerable, polo seu tamaño, nos últimos anos, con máis de 10.000 artigos creados en menos de 18 meses no período de xuño de 2007 a novembro de 2008, duplicando o seu total. Foi mencionado nas revistas en lingua galesa *Golwg* e *Y Faner Newydd*, e foi recollido pola Biblioteca Nacional de Gales como unha fonte dixital da lingua galesa.

## Notas 
## Véxase tamén 
### Ligazóns externas 
* Wikipedia en galés 
* Wikipedia en galés (móbil)
Wikipedia en escocés

A **Wikipedia en escocés** (en ) é a edición da enciclopedia libre Wikipedia en lingua escocesa.

Esta versión da enciclopedia contén  artigos e  usuarios, dos cales  son activos.

## Historia 
A versión da Wikipedia en escocés foi fundada en 2004. En 2017, Susan Ross foi contratada pola Biblioteca Nacional de Escocia para desenvolver e promover a enciclopedia, un posto a tempo parcial que durou 12 meses. A Biblioteca Nacional de Escocia pretendía aumentar os seus recursos en gaélico a través dunha unidade de dixitalización que puxo materiais en lingua gaélica en Internet. Ross é unha falante de escocés como segunda lingua, a cal aprendeu cando era adolescente, e completou un doutoramento en estudos celtas. Edita Uicipeid dende o ano 2010. A subvención foi patrocinada por Wikimedia UK e Bòrd na Gàidhlig.

## Notas 
## Véxase tamén 
### Ligazóns externas 
* Wikipedia en escocés 
* Wikipedia en escocés (móbil)
Wikipedia en navagho

A **Wikipedia en navagho** (en ) é a edición da enciclopedia libre Wikipedia en lingua navagho. É a segunda Wikipedia nunha lingua indíxena americana con máis artigos, só por detrás da Wikipedia en quechua.

Esta versión da enciclopedia contén  artigos e  usuarios, dos cales  son activos.

## Fitos da Wikipedia en navagho 
* En agosto de 2007 chegou aos 100 artigos.
* En novembro de 2009 chegou aos 1&nbsp;000 artigos.
* En maio de 2011 chegou aos 10&nbsp;000 artigos.

## Notas 
## Véxase tamén 
### Ligazóns externas 
* Wikipedia en navagho 
* Wikipedia en navagho (móbil)
Wikipedia en aimará

A **Wikipedia en aimará** (en ) é a edición da enciclopedia libre Wikipedia en lingua aimará.

Esta versión da enciclopedia contén  artigos e  usuarios, dos cales  son activos.

## Historia 
O 10 de marzo de 2015, contaba con 3&nbsp;779 artigos e 8&nbsp;073 usuarios rexistrados, o cal a situou no posto 167 entre todas as edicións de Wikipedia (daquela eran 287) por número de artigos, e no posto 173 segundo o número de usuarios rexistrados.

## Notas 
## Véxase tamén 
### Ligazóns externas 
* Wikipedia en aimará 
* Wikipedia en aimará (móbil)
Wikipedia en quechua

A **Wikipedia en quechua** (en ) é a edición da enciclopedia libre Wikipedia en quechua. Con máis de 22&nbsp;000 artigos, é a versión máis grande de Wikipedia nunha lingua indíxena de América.

Esta versión da enciclopedia contén  artigos e  usuarios, dos cales  son activos.

## Historia 
Logo da súa fundación, o proxecto tardou algúns meses en avanzar. Até o mes de outubro de 2004 a única páxina foi a portada, que durante varios meses soamente contiña o texto estándar en inglés. Nos meses seguintes, uns poucos usuarios escribiron algúns bosquexos e unha páxina de axuda en castelán. O primeiro administrador do proxecto foi nomeado pola Fundación Wikimedia en xaneiro de 2005. Este usuario elaborou algúns artigos e algunhas páxinas internas, mais até maio de 2006 houbo poucas edicións e a cantidade de usuarios quedou estancada.

## Notas 
## Véxase tamén 
### Ligazóns externas 
* Wikipedia en quechua 
* Wikipedia en quechua (móbil)
Wikipedia en estremeño

A **Wikipedia en estremeño** (en ) ou **Güiquipedia** é a edición da enciclopedia libre Wikipedia en lingua estremeña.

Esta versión da enciclopedia contén  artigos e  usuarios, dos cales  son activos.

## Historia 
Foi creada o 24 de xaneiro de 2007, malia que non foi até o 28 de maio de 2008 que obtivo a súa URL definitiva.

## Controversia 
Diferentes medios criticaron a versión estremeña da Wikipedia, cuestionándose que o estremeño non é realmente un idioma, senón unha variedade do asturleonés e do castelán, e que non ten unha normativa ortográfica definida.

## Notas 
## Véxase tamén 
### Ligazóns externas 
* Wikipedia en estremeño 
* Wikipedia en estremeño (móbil)
Wikipedia en aragonés

A **Wikipedia en aragonés** ou **Biquipedia** é a edición da enciclopedia libre Wikipedia en lingua aragonesa. O proxecto creouse o 21 de xullo de 2004. O 1 de abril de 2015, a edición contaba con máis de 30&nbsp;000 artigos.

Esta versión da enciclopedia contén  artigos e  usuarios, dos cales  son activos.

## Historia 
Logo da súa fundación o 21 de xullo de 2004, a Wikipedia en aragonés acadou os 1&nbsp;000 artigos o 30 de decembro de 2005, fito acadado coa creación do artigo Ciudat de Panamá (Cidade de Panamá), e co gallo deste día a comunidade creou un logo especial para conmemoralo.

## Galería de imaxes 

Ficheiro:Wikipedia-1000-an.png|Logo dos 1&nbsp;000 artigos.
Ficheiro:Wikipedia-5000-an.png|Logo dos 5&nbsp;000 artigos.
Ficheiro:Wikipedia-10000-an.png|Logo dos 10&nbsp;000 artigos.
Ficheiro:Wikipedia-25000-an.png|Logo dos 25&nbsp;000 artigos.
Ficheiro:Wiki-an-San Chorche.png|Logo do día de Aragón (San Xurxo), 2008.
Ficheiro:Wiki-an-San Chorche 09.png|Logo do día de Aragón (San Xurxo), 2009.
Ficheiro:Wiki-an-Sant Chorche 2010.png|Logo do día de Aragón (San Xurxo), 2011.
Ficheiro:Wikipedia-logo-10-anyadas-an.svg|Logo polo seu 10º aniversario (21 de xullo de 2014).
Ficheiro:Wikipedia-an-logo-10-anyadas-Sant-Chorche-2015.svg|Logo polo seu 10º aniversario no día de San Xurxo 2015.

## Notas 
## Véxase tamén 
### Ligazóns externas 
* Wikipedia en aragonés 
* Wikipedia en aragonés (móbil)
Wikipedia en córnico

A **Wikipedia en córnico** é a edición da enciclopedia libre Wikipedia en lingua córnica.

Esta versión da enciclopedia contén  artigos e  usuarios, dos cales  son activos.

## Historia 
A versión da Wikipedia en córnico contaba o 11 de marzo de 2015 con 3&nbsp;579 artigos e 6&nbsp;644 usuarios rexistrados, o cal a situaba no posto 171 de todas as edicións de Wikipedia (daquela eran 287 versións en linguas diferentes) segundo o número de artigos, e no posto 192 segundo o número de usuarios rexistrados.

## Notas 
## Véxase tamén 
### Ligazóns externas 
* Wikipedia en córnico 
* Wikipedia en córnico (móbil)
Pyronia tithonus

***Pyronia tithonus*** é unha especie de bolboreta pertencente á familia *Nymphalidae*. Foi descrita por Carl von Linné no ano 1758.

A súa distribución xeográfica mudou durante o século XX, con contraccións e expansións do seu territorio. É considerada unha especie migratoria. Está presente na Península Ibérica.

## Descrición 
De cor laranxa con dúas grandes manchas nas ás anteriores e detalles no bordo das ás. Amosa dimorfismo sexual; polo xeral as femias teñen máis manchas ca os machos. Hai moitas variantes.

Pyronia tithonus MHNT CUT 2013 3 32 Balma male dorsal.jpg|Macho, vista dorsal.
Pyronia tithonus MHNT CUT 2013 3 32 Balma male ventral.jpg|Macho, vista ventral.
Pyronia tithonus MHNT CUT 2013 3 32 Balma female dorsal.jpg|Femia, vista dorsal.
Pyronia tithonus MHNT CUT 2013 3 32 Balma female ventral.jpg|Femia, vista ventral.

## Notas 
## Véxase tamén 
### Ligazóns externas 
* *Pyronia tithonus * - de Jong, Y.S.D.M. (ed.) (2013) Fauna Europaea 2.6.
Enciclopedia en liña

Unha **enciclopedia en liña** ou **enciclopedia electrónica** é un dos proxectos de enciclopedia almacenada nunha gran base de datos de información útil, accesible a través da World Wide Web. A idea de construír unha enciclopedia cun uso libre en Internet remóntase polo menos na proposta de 1993 Interpedia, que foi planeada como unha enciclopedia en Internet para que todo o mundo puidese contribuír con materiais. O proxecto non saíu da fase de planificación e foi alcanzado pola explosión da World Wide Web, a aparición dos motores de procura de alta calidade, e a conversión do material existente.

A diferenza dun software educativo, a páxina web recibe a base de datos mediante un navegador web onde o actualiza. A base de datos úsase mediante a dixitalización dunha información. No caso das vellas enciclopedias impresas, por exemplo, estas axudan a mellorar a lectura ou extraer o seu contido para ser citadas.

## Véxase tamén 
### Ligazóns externas 
* En.wikisource.1911_Encyclopaedia_Britannica "wiki based"
* The "LoveToKnow Classic Encyclopedia Versión web da 1911 encyclopædia orixinal.
Wikipedia en occitano

A **Wikipedia en occitano** (en ) é a edición da enciclopedia libre Wikipedia en lingua occitana. O 15 de febreiro de 2018, tiña 84&nbsp;231 artigos, 34&nbsp;389 usuarios rexistrados, 84 usuarios activos, e 4 administradores.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en guaraní 
* Wikipedia en guaraní (móbil)
Wikipedia en maorí

A **Wikipedia en maorí** é a edición da enciclopedia libre Wikipedia en lingua maorí. Foi creada en novembro de 2003 e é a meirande das Wikipedias nunha lingua polinesia, por diante da Wikipedia en hawaiano. É unha das cinco versións de Wikipedia nunha lingua polinesia con máis de 1000 artigos, sendo as outras a Wikipedia en hawaiano, a Wikipedia en tongano, a Wikipedia en tahitiano e a Wikipedia en samoano. Ademais, é a única con máis de 5&nbsp;000 artigos.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en maorí 
* Wikipedia en maorí (móbil)
Wikipedia en corso

A **Wikipedia en corso** (en ) é a edición da enciclopedia libre Wikipedia en lingua corsa. A maioría dos artigos da Wikipedia en corso están relacionados con Córsega, a súa historia, a súa xeografía e a súa cultura. En febreiro de 2018, tiña máis de 5&nbsp;000 artigos.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en corso 
* Wikipedia en corso (móbil)